home

Mange børn og unge har i dag en helt naturlig omgang med medier i fritiden. Børn og unge er produsers (producer + user) på de sociale netværksmedier. Efter behag gør de brug af de medier, som de kender, pludseligt støder på eller har hørt om. De lærer af hinanden og finder selv nye veje til at opnå det ønskede. Dog er det også komplekst for børn og unge at navigere i fx de sociale netværksmedier, og det er lærernes opgave at kunne trække dette aspekt ved medierne ind i undervisningen, så eleverne kan dannes til reflekterede mediebrugere og kritiske medvurderende borgere. Hvis lærerne bliver i stand til at vurdere, hvilket medie, der er optimalt i den givne sammenhæng – det være sig analoge som digitale medier – vil det sætte dem i stand til at indtænke et opdateret dannelsessyn i planlægning, gennemførelse og evaluering af undervisning. Denne platform er ment som inspiration til at arbejde i, om og med medier i undervisningen i Solrød Kommune. Den skal indeholde følgende:
 * Bud på nye, gratis digitale læringsressourcer, og hvordan man kan didaktisere dem.
 * Genvej til de betalingstjenester, som skolerne abonnerer på.
 * Opdatering på nye medier.
 * Hjælp til vurdering af læringsressourcer.
 * Videndeling i form af årsplaner, undervisningsforløb og udviklingsprojekter.
 * Mediepædagogiske og -didaktiske teorier.

Ovenstående liste er ikke udtømmende. Der skal være plads til nye, gode idéer og ændringer, og meningen er, at platformen skal opdateres af netop dig. Den er altså i starten udviklet //til// brugerne, men skal på sigt også udvikles //af// brugerne.

//NB: Hvis du tænker, at det der Internet nok går over, har du måske en anden mening efter at have set disse 2 videoer: // media type="youtube" key="jp_oyHY5bug?rel=0" height="286" width="408" align="center"

media type="youtube" key="6ILQrUrEWe8" height="256" width="548" align="center"